האריסון פורד

האריסון פורד (באנגלית: Harrison Ford; נולד ב-13 ביולי 1942) הוא שחקן קולנוע יהודי-אמריקאי. תפקידיו המפורסמים ביותר הם האן סולו בטרילוגיית סרטי "מלחמת הכוכבים" (תפקיד שהיה הפריצה הגדולה שלו) והארכאולוג ההרפתקן אינדיאנה ג'ונס בסדרת סרטי אינדיאנה ג'ונס.
בין השנים 1977–1983 שיחק בארבעה מתוך עשרת הסרטים המכניסים ביותר בכל הזמנים, וב-2001 זכה בתואר "השחקן הרווחי ביותר" בספר השיאים של גינס.

==קורות חיים==
פורד נולד בשיקגו, אילינוי לדורותי נידלמן וכריסטופר פורד. הורי אמו, הארי נידלמן ואנה ליפשוץ, היו יהודים ואילו הורי אביו היו נוצרים ואביו התחנך כקתולי.

הוא סיים בית ספר תיכון בשנת 1960. בתיכון, לדבריו, הציקו לו בריונים, והבנות התעלמו ממנו. לאחר מכן למד במכללה למשחק בוויסקונסין.

פורד היה פעיל בתנועת הצופים של אמריקה ואף קיבל את האות השני הגבוה ביותר שניתן להשיג בתנועת הבוי-סקאוטס, "צופה לחיים". בשנת 1957 הוא עבד במחנה הצופים Napowan במרכז וויסקונסין בתור מדריך זוחלים, ולכן בהמשך, יחד עם סטיבן ספילברג, הוא החליט להפוך את אינדיאנה ג'ונס הצעיר ל"צופה לחיים" בסרט "אינדיאנה ג'ונס ומסע הצלב האחרון". בבדיחות הדעת הם הכניסו לאינדיאנה ג'ונס פחד מנחשים, בהתייחס להתמחותו של פורד בזוחלים.

== קריירה ==
ב-1964, עם הגעתו לקליפורניה, התקבל פורד לתוכנית הכישרונות הצעירים של אולפני קולומביה בשכר של $150 לשבוע. הוא החל את דרכו בתפקידי משנה בשלושה סרטים ובמספר תוכניות טלוויזיה. מאחר שלא היה מרוצה מתפקידי המשנה הקטנים שהציעו לו, נטש פורד בשלב מסוים את קריירת המשחק והפך נגר אוטודידקט.

בתפקיד הפריצה שלו הוא זכה באופן אירוני, דווקא בשל עבודתו כנגר. ג'ורג' לוקאס שכר את פורד לשפץ ארונות שהיו בביתו והשתמש בו גם להקריא שורות עם שחקנים שבחן לתפקידים במלחמת הכוכבים. היה זה סטיבן ספילברג שהבחין לראשונה שפורד הוא בחירה מושלמת לתפקיד האן סולו.

פורד ידוע באלתוריו שלעיתים עדיפים על התסריט המוכן מראש. דוגמה ידועה לכך הייתה סצנה ב"שודדי התיבה האבודה" שבה תוכנן שהוא יילחם בקרב חרבות ארוך עם סייף ערבי מצטיין, ופורד - שהיה חולה ולא היה לו כוח לסייף - שאל את הבמאי: "יש לי אקדח, למה אני לא פשוט יורה בו?" ואכן, התסריט שונה בהתאם, והסצנה זכורה לטובה עד היום. בסרט הבא בסדרה, "אינדיאנה ג'ונס והמקדש הארור", קיים אזכור לסצנה הזו כאשר פורד מוצא את עצמו מול שני סייפים הודיים, שולח יד בנונשלנטיות לנרתיק האקדח - אך מגלה שהאקדח לא שם, ומאלתר בעזרת השוט. במקרה של "מלחמת הכוכבים - פרק 5: האימפריה מכה שנית", כשהיה צריך לענות לנסיכה ליאה (קארי פישר) שהוא אוהב אותה גם, הוא הסתפק בתשובה הצינית "אני יודע". פורד גם זכה לפרסום רב על סרטיו "אפוקליפסה עכשיו" של פרנסיס פורד קופולה, "בלייד ראנר" של רידלי סקוט (שהפך לסרט פולחן), "משחקים פטריוטיים" (1992) ו"סכנה ברורה ומיידית" (1994) בתור סוכן CIA ג'ק ראיין שמבוססים על סדרת ספרים של טום קלנסי, "הנמלט" (1993) שמבוסס על סדרת טלוויזיה משנות ה־60, ו"אייר פורס 1" (1997), שבו הוא מגלם את נשיא ארצות הברית בשם ג'יימס מרשל.

בשנת 2017 הוא שב לגלם את דמותו של ריק דקרד בסרט המדע הבדיוני "בלייד ראנר 2049" לצד ראיין גוסלינג וג'ארד לטו.
פורד, 2015
בשנת 2002 זכה פורד בפרס גלובוס הזהב למפעל חיים ע"ש ססיל ב. דה-מיל. ב-2 ביוני 2003 קיבל כוכב בשדרת הכוכבים של הוליווד.

ב-2001 זכה בתואר "השחקן הרווחי ביותר" בספר השיאים של גינס.

באוקטובר 2022, נחשף כי פורד לוהק לסרט "קפטן אמריקה: סדר עולמי חדש" בתפקיד תדאוס "ת'נדרבולט" רוס, כשהוא מחליף בתפקיד את ויליאם הרט המנוח שנפטר בחודש מרץ 2022.<ref></ref>

== חיים אישיים ==
ב-1964 התחתן עם אשתו הראשונה מרי מרקורדט ועבר להתגורר בלוס אנג'לס שבקליפורניה, שם החלה קריירת המשחק שלו. לזוג שני בנים. ב-1979 התגרשו השניים.

ארבע שנים לאחר הגירושין, ב-1983, התחתן פורד בשנית, הפעם עם התסריטאית מליסה מתיסון, איתה נולדו לפורד בן ובת. ב-2004 התגרשו בני הזוג פורמלית, אף כי נפרדו שנים אחדות לפני כן.

ב-2002, עוד לפני גירושיו הפורמליים מאשתו השנייה, פגש פורד את קליסטה פלוקהארט, לימים אשתו השלישית, בטקס פרסי גלובוס הזהב. הוא אימץ את הבן שאימצה ב-2001. הזוג נישא ב-2010 בסנטה פה.

לפורד רישיון טיס אזרחי וברשותו שמונה מטוסים. ב-5 במרץ 2015 הוא התרסק עם מטוס קל שהטיס כתוצאה מתקלה במנוע ופונה במצב בינוני לבית חולים.

==פילמוגרפיה חלקית==
{| class="wikitable sortable"
|+ קולנוע וטלוויזיה
|-
! שנה
! שם הסרט
! שם הדמות
! class="unsortable" | הערות
|-
| 1970
|נקודת זבריצקי
| עובד בשדה התעופה
|
|-
| 1974
|אמריקן גרפיטי
| בוב פלפה
|
|-
| 1974
|השיחה
| מרטין סטט
|
|-
| 1977
|מלחמת הכוכבים - פרק 4: תקווה חדשה
| קפטן האן סולו
|
|-
|1977
|גיבורים
|קן בויד
|
|-
| 1979
|רבי אברהם במערב הפרוע
| טומי לילארד
|
|-
| 1979
|אפוקליפסה עכשיו
| קולונל לוקאס
|
|-
| 1980
|מלחמת הכוכבים - פרק 5: האימפריה מכה שנית
| קפטן האן סולו
|
|-
| 1981
|אינדיאנה ג'ונס: שודדי התיבה האבודה
| ד"ר הנרי "אינדיאנה" ג'ונס ג'וניור
| זכייה בפרס סאטורן בקטגוריית השחקן הטוב ביותר
|-
| 1982
|בלייד ראנר
| ריק דקרד
|
|-
| 1983
|מלחמת הכוכבים - פרק 6: שובו של הג'דיי
| קפטן האן סולו
|
|-
| 1984
|אינדיאנה ג'ונס והמקדש הארור
| ד"ר הנרי "אינדיאנה" ג'ונס ג'וניור
|
|-
| 1985
|העד
| קפטן ג'ון בוק
| מועמדות לפרס אוסקר
|-
| 1989
|אינדיאנה ג'ונס ומסע הצלב האחרון
| ד"ר הנרי "אינדיאנה" ג'ונס ג'וניור
|
|-
| 1988
|פרנטיק
| ד"ר ריצ'רד ווקר
|
|-
| 1989
|נערה עובדת
| ג'ק טריינר
|
|-
| 1990
|בחזקת חף מפשע
| ראסטי סאביץ'
|
|-
| 1991
|בנוגע להנרי
| הנרי טרנר
|
|-
| 1992
|משחקים פטריוטיים
| ג'ק ראיין
|
|-
| 1993
|הנמלט
| ד"ר ריצ'רד קימבל
|
|-
| 1994
|סכנה ברורה ומיידית
| ג'ק ראיין
|
|-
| 1995
|סברינה
| ליינוס לאראבי
|
|-
| 1997
|יריב אינטימי
| טום אומירה
|
|-
| 1997
|אייר פורס 1
| הנשיא ג'יימס מרשל
|
|-
| 1998
|6 ימים 7 לילות
| קווין האריס
|
|-
|1999
|אהבה מקרית
|ויליאם ואן דן ברואיק
|
|-
| 2000
|האמת שמתחת לפני השטח
| ד"ר נורמן ספנסר
|
|-
| 2002
|קיי-19
| אלקסיי וסטריקוב
|
|-
| 2006
|פריצה ברשת
| ג'ק סטנפילד
|
|-
| 2008
|אינדיאנה ג'ונס וממלכת גולגולת הבדולח
| ד"ר הנרי "אינדיאנה" ג'ונס ג'וניור
|
|-
| 2009
|ברונו
| בתפקיד עצמו
|
|-
| 2011
|קשה על הבוקר
| מייק פומרוי
|
|-
| 2011
|הפלישה למערב
| קולונל דולרהייד
|
|-
| rowspan="3" | 2013
|42
| בראנץ' ריקי
|
|-
|פרנויה
| אוגוסטין "ג'וק" גודארד
|
|-
|המשחק של אנדר
| קולונל היראם גראף
|
|-
| 2014
|בלתי נשכחים 3
| מקס דרמר
|
|-
| rowspan="2" | 2015
|הסיפור של אדליין
| ויליאם ג'ונס
|
|-
|מלחמת הכוכבים - פרק 7: הכוח מתעורר
|האן סולו
|
|-
|2017
|בלייד ראנר 2049
|ריק דקרד
|
|-
| rowspan="2" |2019
|החיים הסודיים של חיות המחמד 2
|רוסטר
|דיבוב
|-
|מלחמת הכוכבים - פרק 9: עלייתו של סקייווקר
|האן סולו
|
|-
|2020
|קול קדומים
|ג'ון ת'ורנטון
|
|-
| rowspan="2" |2022
|תור: אהבה ורעם
|צופה בהצגה
|הופעת אורח
|-
|1923
|ג'ייקוב דאטון
|תפקיד ראשי; 10 פרקים

* מועמד פרס סטלייט לשחקן הטוב ביותר בסדרת דרמה או ז'אנר <small>(2024)</small>
|-
|2023
|אינדיאנה ג'ונס וחוגת הגורל
|ד"ר הנרי "אינדיאנה" ג'ונס ג'וניור
|
* זוכה פרס סאטורן לשחקן הטוב ביותר בסרט <small>(2024)</small>
|-
|2023–הווה
|שרינקינג
|ד"ר פיל רודס
|תפקיד ראשי; 10 פרקים

* מועמד פרס TCA להישג אישי בקומדיה <small>(2023)</small>
* מועמד פרס בחירת מבקרי הטלוויזיה לשחקן המשנה הטוב ביותר בסדרה קומית <small>(2024)</small>
|-
| rowspan="2" |2025
|ת'נדרבולטס
| rowspan="2" |גנרל תדאוס "ת'נדרבולט" רוס
|
|-
|קפטן אמריקה: סדר עולמי חדש
|
|}

==קישורים חיצוניים==

* 
* 
* 
* 
* 
* 
* 

==הערות שוליים==

קטגוריה:שחקני קולנוע וטלוויזיה יהודים אמריקאים
קטגוריה:זוכי פרס גלובוס הזהב: מפעל חיים
קטגוריה:אישים שהונצחו בשדרת הכוכבים של הוליווד: קולנוע
קטגוריה:טייסים יהודים אמריקאים
קטגוריה:נגרים יהודים
קטגוריה:אמריקאים ממוצא גרמני
קטגוריה:אמריקאים ממוצא אירי
קטגוריה:אמריקאים ממוצא רוסי-יהודי
קטגוריה:ניצולי תקריות ואסונות תעופה
קטגוריה:בוגרי תנועת הצופים בארצות הברית
קטגוריה:בוגרי מכללת ריפון
קטגוריה:צמחונים אמריקאים
קטגוריה:שיקגו: אישים
קטגוריה:מלחמת הכוכבים: שחקנים
קטגוריה:זוכי פרס סאטורן לשחקן ראשי בקולנוע
קטגוריה:אגדות דיסני
קטגוריה:אמריקאים שנולדו ב-1942